एनआइए ने गया पुलिस की मदद से यह छापेमारी की है. गया के एसएसपी आशीष भारती ने बताया कि एनआइए की टीम ने उनसे सहयोग मांगा था. जिसके बाद ये छापेमारी की गयी है. बता दें कि मनोरमा देवी बिहार विधान परिषद की सदस्य रह चुकी हैं. जदयू ने उन्हें एमएलसी बनाया था. मनोरमा देवी के पति दिवंगत बिंदेश्वरी प्रसाद उर्फ बिंदी यादव भी राजनीति में सक्रिय रहे थे. वो जिला परिषद सदस्य रहे और बाद में जिला परिषद अध्यक्ष भी बने. मनोरमा देवी ने विधानसभा चुनाव भी लड़ा था. विधान परिषद सदस्य रहते हुए जदयू की ओर से उन्हें टिकट मिला था और अतरी विधानसभा से वो जेडीयू की उम्मीदवार बनी थीं. हालांकि इस चुनाव में उन्हें हार का सामना करना पड़ा था.